**Ուղերձ**

**Անկախության տոնի առթիվ**

Սիրելի՛Չարենցավան համայնքի բնակիչներ,

Շնորհավորում եմ բոլորիդ համազգային տոնի՝ Անկախության օրվա կապակցությամբ: 1991 թվականին մեր ժողովուրդը պաշտպանեց ազգային արժանապատվությունն ու վերամիավորեց մասնատված հայրենիքի մի մասը: Ձևավորվեց Հայաստանի Երրորդ Հանրապետությունը՝ դառնալով ուղենիշ մեր ու մեր սերունդների ապագա ստեղծարար աշխատանքի ու կենսագործունեության համար:

Անկախության կերտման ու հայրենիքի պատշպանության ազգանվեր գործում իր ուրույն ավանդը ներդրեց նաև Չարենցավան համայնքը՝ զոհաբերելով իր հերոս-նահատակներին, որոնց հիշատակը հավերժ մեր մեջ է, իսկ ավանդը՝ անգնահատելի: Այսօր մեզանում հասունացել է միանգամայն նոր, այլ մտածելակերպով և ազգային պատվախնդրությամբ լի սերունդ, ինչն ինքնին անկախության մեծագույն ձեռքբերումներից մեկն է և երաշխիքը մեր պետականության հզորացման:

Ուստի ազգովին վերաիմաստավորենք մեր նորագույն պատմության այս առանցքային էջը և առանձնահատուկ ոգևորությամբ նշենք Անկախության տոնը:

Շնորհավոր:

Հարգանքով՝

Համայնքի ղեկավար՝ ՀԱԿՈԲ ՇԱՀԳԱԼԴՅԱՆ